b'\n_START_ARTICLE_\nMost Ben Franklin\n_START_SECTION_\nZgodovina\n_START_PARAGRAPH_\nNa\xc4\x8drti za most, zaradi nara\xc5\xa1\xc4\x8danja trajektnega prometa \xc4\x8dez reko Delaware, so se za\xc4\x8deli porajati \xc5\xbee leta 1818, ko je en tak na\xc4\x8drt predvidel uporabo otoka Smith / Windmill, ozkega otoka ob obali Filadelfije. Stvarne vizije so nastale \xc5\xa1ele v 1910-tih. Delaware River Bridge Joint Commission (zdaj Delaware River Port Authority) je bila za ta namen ustanovljena leta 1919._NEWLINE_Glavni in\xc5\xbeenir mostu je bil na poljskem rojeni Ralph Modjeski, projektant je bil Leon Moisseiff in nadzorni arhitekt je bil Paul Philippe Cret. Gradnja se je za\xc4\x8dela 6. januarja 1922. Na vrhuncu gradnje je na mostu delalo 1300 ljudi. V \xc4\x8dasu gradnje jih je umrlo 15.  Most je bil odprt za promet od 1. julija 1926, to je tri dni pred predvidenim praznovanjem 150. obletnice podpisa Deklaracije o neodvisnosti. Ob zaklju\xc4\x8dku je bil z razponom 533 m najdalj\xc5\xa1i na svetu, prehitel ga je leta 1929 odprt Ambassador Bridge._NEWLINE_Leta 1955 so ga preimenovali v Benjamin Frankin Bridge, kot drugi vise\xc4\x8di most \xc4\x8dez reko Delaware, ki povezuje Filadelfijo in New Jersey, ko je bil v gradnji Walt Whitman Bridge.\n_START_SECTION_\n\xc5\xbdeleznica\n_START_PARAGRAPH_\nMost je prvotno obsegal \xc5\xa1est cestnih pasov in dve tramvajski progi na glavni vozi\xc5\xa1\xc4\x8dni konstrukciji, s predvideno \xc5\xa1iritvijo za hitro tranzitno progo v obe smeri na zunanji strani krova, ki bi se dvigal nad krovom in ne pod njim. Pasovi so bili zgrajeni na nestandardni \xc5\xa1irini tirov Public Service Company newjerseyskega Camden tramvajskega sistema. Tramvajske postaje so bile zgrajene tudi v sidri\xc5\xa1\xc4\x8dih mostu. Od odprtja mostu ni za\xc4\x8del obratovati kot javna slu\xc5\xbeba nobeden tramvaj vse do leta 1932, ko je dru\xc5\xbeba opustila svoj tramvajski sistem Camden. Po tem, so bili tiri odstranjeni in prostor spremenjen v vozne pasove za avtomobile._NEWLINE_Zunanji par hitrih tranzitnih prog je za\xc4\x8deli obratovati leta 1936 z odprtjem podzemni linije, ki je povezala Broadway in City Hall v Camdenu z 8.\xe1\xb5\x97\xca\xb0 in Market Streets v Filadelfiji. Linija je bila leta 1952 podalj\xc5\xa1ana, ko je za\xc4\x8del voziti PATCO Speedline leta 1969. Danes vozi PATCO Speedline v predorih na obeh straneh mostu. Obe, vzhodno in zahodno progo in podporno strukturo so rekonstruirali med junijem in oktobrom 2014.\n_START_SECTION_\nCeste\n_START_PARAGRAPH_\nPreko mostu trenutno te\xc4\x8de avtocesta I-676 in US 30, del odseka v New Jerseyu nosi I-676. Del pristopov na most na strani Pennsylvanije ni po meddr\xc5\xbeavnih standardih avtocesta, saj ima nivojske prehode. Del I-676 (ki te\xc4\x8de vzhod / zahod, in ne sever / jug tako kot New Jerseyska I-676), se kon\xc4\x8da na rampi do I-95. Pred letom 1953 je New Jersey dr\xc5\xbeavne avtoceste pre\xc5\xa1tevil\xc4\x8dil.\n_START_SECTION_\n"Zipper" lo\xc4\x8dilna ograja\n_START_PARAGRAPH_\nSedem avtomobilskih stez je razdeljeno s posebno "zipper" lo\xc4\x8dilno ograjo, ki jo je mogo\xc4\x8de mehansko preseliti glede na obseg prometa ali zaradi vzdr\xc5\xbeevalnih del. Rde\xc4\x8de in zelene signalne lu\xc4\x8di so name\xc5\xa1\xc4\x8dene na portalih, in ka\xc5\xbeejo katere steze so odprte ali zaprte za promet. Na splo\xc5\xa1no, v \xc4\x8dasu jutranje prometne konice, so odprte \xc5\xa1tiri steze na zahod in tri proti vzhodu, in obratno v \xc4\x8dasu ve\xc4\x8derne prometne konice. Preden je bila name\xc5\xa1\xc4\x8dena ta ograja v obdobju 2000-2001, je bil en pas mostu ob konicah zaprt, da se je zmanj\xc5\xa1ala nevarnost \xc4\x8delnih tr\xc4\x8denj, saj ni bilo fizi\xc4\x8dne pregrade, ki bi lo\xc4\x8devala smerna vozi\xc5\xa1\xc4\x8da med seboj.\n_START_SECTION_\nSteza za pe\xc5\xa1ce\n_START_PARAGRAPH_\nSteze za pe\xc5\xa1ce te\xc4\x8dejo vzdol\xc5\xbe obeh strani mostu, dvignjene in lo\xc4\x8dene od voznih pasov. Samo ena je odprta naenkrat. DRPA je steze za\xc4\x8dasno zaprla za javnost dan po 7. juliju 2005 - bombnem napadu v Londonu, zaradi varnostnih pomislekov. DRPA zapre pe\xc5\xa1pot tudi v \xc4\x8dasu sne\xc5\xbeenja ali \xc4\x8de je vremenska napoved omenja mo\xc5\xbenost sne\xc5\xbenih padavin. Bile so zaprte tudi v \xc4\x8dasu orkana Irene pozno avgusta 2011 in konec oktobra 2012 v \xc4\x8dasu orkana Sandy.'